**PUBLISKAIS PAKALPOJUMA LĪGUMS** **Nr. DMV-23- \_\_\_\_ -lī**

Par cietušu klaiņojošo un savvaļas dzīvnieku aprūpi un dispečerdienesta nodrošināšanu diennakts režīmā

*Dokumenta parakstīšanas datums*

*ir pēdējā pievienotā droša elektroniskā*

*paraksta un tā laika zīmoga datums*

**Rīgas domes** **Mājokļu un vides departaments,** direktora p.i. Edija Pelša personā, kurš rīkojas saskaņā ar Rīgas domes 2011.gada 1.marta saistošo noteikumu Nr.114 “Rīgas valstspilsētas pašvaldības nolikums” 110.punktu un Rīgas domes 2011.gada 18.janvāra nolikumu Nr.92 „Rīgas domes Mājokļu un vides departamenta nolikums”, turpmāk tekstā – **Pasūtītājs**, no vienas puses un

**SIA “Sociālais uzņēmums Zoopolicija.lv”,** valdes locekles Lindas Novickas personā, kura rīkojas uz statūtu pamata, turpmāk tekstā – **Pakalpojuma sniedzējs**, no otras puses, bet abi kopā turpmāk tekstā – Puses, un katrs atsevišķi – Puse, pamatojoties uz atklātā konkursa **„Cietušu klaiņojošo un savvaļas dzīvnieku aprūpe un dispečerdienesta nodrošināšana diennakts režīmā” (identifikācijas Nr.CAIP 2023/31)** rezultātiem, noslēdz šādu līgumu:

1. **Līguma priekšmets**
   1. **Pasūtītājs uzdod, bet Pakalpojuma sniedzējs apņemas veikt cietušu klaiņojošo un savvaļas dzīvnieku aprūpi un dispečerdienesta nodrošināšanu diennakts režīmā (turpmāk tekstā – Darbs), atbilstoši šī līguma noteikumiem.**
   2. Pakalpojuma sniedzējs veic šī līguma 1.1.punktā minēto Darbu, vadoties pēc faktiskās situācijas un nepieciešamības, šī līguma 3.1.punktā noteiktās līguma maksimālās summas ietveros, ievērojot šī līguma pielikumā Nr.2 „Finanšu piedāvājums” noteiktos izcenojumus.
   3. Šī līguma 1.1. punktā noteiktais Darbs tiek izpildīts saskaņā ar:

* **pielikumu Nr.1** - „Tehniskā specifikācija”, *kas pievienots šim līgumam atsevišķā datnē*;
* **pielikumu Nr.2** – „Finanšu piedāvājums”, *kas pievienots šim līgumam atsevišķā datnē,* kas ir šī līguma neatņemamas sastāvdaļas.
  1. Pakalpojuma sniedzējs darba pieņemšanas aktus un atskaites iesniedz, saskaņā ar:
* **pielikumu Nr.3** „Darba pieņemšanas akts „Bezpalīdzīgā stāvoklī nonākuša savvaļas dzīvnieka aprūpe”, *kas pievienots šim līgumam atsevišķā datnē*;;
* **pielikumu Nr.4** „Darba pieņemšanas akts „Negadījumā cietuša, slima klaiņojoša suņa un kaķa aprūpe”, *kas pievienots šim līgumam atsevišķā datnē*;;
* **pielikumu Nr.5** „Bezpalīdzīgā stāvoklī nonākuša savvaļas dzīvnieka aprūpe (atskaite)”, *kas pievienots šim līgumam atsevišķā datnē*;
* **pielikumu Nr.6** „Negadījumā cietuša, slima klaiņojoša suņa un kaķa aprūpe (atskaite)”, *kas pievienots šim līgumam atsevišķā datnē*.

1. **Pušu tiesības un pienākumi**

2.1. Pusēm savas šajā līgumā noteiktās tiesības jāizmanto un pienākumi jāpilda godprātīgi.

2.2. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses šī līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.

2.3. **Pakalpojuma sniedzējam ir pienākums:**

2.3.1. šī līguma ietvaros kvalitatīvi un savlaicīgi veikt visu Darbu ar saviem spēkiem, izmantojot savas profesionālās iemaņas, ar tādu rūpību, kādu var sagaidīt no krietna un rūpīga pakalpojuma sniedzēja;

2.3.2. veikt Darbu saskaņā ar šī līguma noteikumiem un ievērot Latvijas Republikas likumu, Ministru kabineta noteikumu un citu normatīvo aktu, kas nosaka ar šo līgumu uzdotā Darba veikšanu, prasības, kā arī Pasūtītāja ieteikumus un norādījumus attiecībā uz veicamo Darbu;

2.3.3. brīdināt Pasūtītāju pirms konkrēto Darbu sākuma par līgumā neparedzētiem apstākļiem, kas var ietekmēt Darba izpildi, vienlaicīgi iesniedzot savus priekšlikumus situācijas risinājumam. Pasūtītājs vienpersoniski izlemj jautājumu par situācijas risinājumiem;

2.3.4. ja Darba veikšanas gaitā tiek atklāts, ka izpildītais Darbs veikts nepieņemamā kvalitātē un neatbilst Pasūtītāja prasībām, novērst norādītos trūkumus par saviem līdzekļiem un Pasūtītāja norādītājā termiņā;

2.3.5. pēc Pasūtītāja pieprasījuma sniegt visu ar šī līguma izpildi saistīto informāciju;

2.3.6. šī līguma 1.1.punktā minēto Darbu veikt nepārtraukti 24 (divdesmit četras) stundas diennaktī, bez brīvdienām;

2.3.9. izpildīt citus šajā līgumā paredzētos noteikumus un pienākumus.

* 1. Pakalpojuma sniedzējam ir tiesības saņemt no Pasūtītāja informāciju, kas saistīta ar šī līguma 1.1.punktā minētā Darba izpildi.
  2. **Pasūtītāja tiesības:**
     1. 20 (divdesmit) kalendāro dienu laikā izteikt Pakalpojuma sniedzējam pretenzijas attiecībā uz Darba izpildi un kvalitāti. Iesniedzot Pakalpojuma sniedzējam pretenziju, Pasūtītājs atsauc Darba pieņemšanu. Pretenzijā Pasūtītājs vai tā 8.1.punktā noteiktā persona:
        1. norāda Darbā konstatētos trūkumus;
        2. nosaka termiņu, kurā Pakalpojumu sniedzējam ir pienākums novērst trūkumus Darbā par saviem finanšu līdzekļiem, šī termiņa neievērošana tiek kompensēta no Pakalpojuma sniedzēja ar līgumsodu 0.1% apmērā no šī līguma 3.1.punktā noteiktās līgumcenas, bet ne vairāk kā 10% no šī līguma 3.1.punktā noteiktās līgumcenas;
     2. vienpersoniski veikt izmaiņas atskaišu formās (šī līguma pielikums Nr.3; Nr.4; Nr.5; Nr.6) vai šajā līgumā iekļaut jaunas atskaišu formas, par to rakstiski informējot Pakalpojuma sniedzēju vismaz 5 (piecas) darba dienas iepriekš;
  3. Pasūtītājam ir pienākums samaksāt Pakalpojuma sniedzējam par šajā līgumā paredzēto un kvalitatīvi paveikto Darbu, pamatojoties uz Pakalpojuma sniedzēja iesniegtajiem rēķiniem. Ja Darbs tiek veikts nepienācīgā (neatbilst šī līguma nosacījumiem) kvalitātē un Pasūtītājs vai tā pilnvarotā vai par šī līguma izpildi atbildīgā persona par to rakstiski iesniedz pretenziju Pakalpojuma sniedzējam, tad Pasūtītājam ir tiesības neapmaksāt Pakalpojuma sniedzēja iesniegto rēķinu.
  4. Pasūtītājs apņemas savlaicīgi sniegt Pakalpojuma sniedzējam savā rīcībā esošo unDarba veikšanai nepieciešamo informāciju.
  5. Pasūtītājs ir tiesīgs kontrolēt šī līguma noteikumu izpildi.
  6. Puses nekavējoties, bet ne vēlāk kā trīs darba dienu laikā no šādu apstākļu konstatēšanas dienas, informē viens otru, ja:
     1. starp šī līguma dokumentiem ir pretrunas;
     2. šī līguma dokumentos sniegtie dati atšķiras no reālajiem apstākļiem;
     3. šī līguma dokumenti ir nepilnīgi vai kļūdaini;
     4. ir mainījušies šī līguma izpildei nozīmīgi apstākļi vai radušies jauni.
  7. Pakalpojuma sniedzējs nav tiesīgs bez saskaņošanas ar Pasūtītāju veikt atklātā konkursa (identifikācijas Nr.CAIP 2023/31) piedāvājumā norādītā personāla nomaiņu un iesaistīt papildu apakšuzņēmējus šī līguma izpildē. Pasūtītājs var prasīt personāla viedokli par nomaiņas iemesliem. Pakalpojuma sniedzējam ir pienākums saskaņot ar Pasūtītāju papildu personāla iesaistīšanu šī līguma izpildē.
  8. Pakalpojuma sniedzēja atklātajā konkursā (identifikācijas Nr. CAIP 2023/31) piedāvājumā norādītā personāla nomaiņa pieļaujama tikai šajā līgumā norādītajā kārtībā un gadījumos. Pasūtītājs nepiekrīt Pakalpojuma sniedzēja piedāvājumā norādītā personāla nomaiņai šajā līgumā norādītajos gadījumos un gadījumos, kad Pakalpojuma sniedzēja piedāvātais personāls neatbilst atklātā konkursa (identifikācijas Nr. CAIP 2023/31) procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot atklāta konkursa uzvarētāju.

1. **Samaksa un norēķinu kārtība**
   1. Maksimālā kopējā atlīdzība par šī līguma 1.1.apakšpunktā paredzēto Darbu tiek noteikta kā līgumcena – **171 379.92** (viens simts septiņdesmit viens tūkstotis trīs simti septiņdesmit deviņi *euro* un 92 *centi*) un PVN 21% - **35 989.78** EUR (trīsdesmit pieci tūkstoši deviņi simti astoņdesmit deviņi *euro* un 78 centi), kopā (t.sk. PVN 21%) – **207 369.70** (divi simti septiņi tūkstoši trīs simti sešdesmit deviņi *euro* un 70 centi). Līgumā ir iekļautas visas izmaksas, kas saistītas ar šī līguma izpildi. Avanss nav paredzēts.

3.2. **Darba pieņemšanas un apmaksas kārtība:**

* + 1. Pakalpojuma sniedzējs katru mēnesi līdz 15.datumam iesniedz Pasūtītājam šī līguma punktā minētos Darba pieņemšanas aktus un atskaites par paveikto Darbu;
    2. Pasūtītājs šī līguma 3.2.1.apakšpunktā minētos Darba pieņemšanas aktus un atskaites 5 (piecu) darba dienu laikā pārbauda un apliecina;
    3. Pasūtītāja apstiprinātie Darba pieņemšanas akti un atskaites ir pamats Pakalpojuma sniedzēja rēķina iesniegšanai par izpildīto Darbu.
  1. **Rēķina formāts un iesniegšanas kārtība:**
     1. Pakalpojuma sniedzējs sagatavo grāmatvedības attaisnojuma dokumentus elektroniskā formātā (turpmāk - elektronisks rēķins), atbilstoši Rīgas valstspilsētas pašvaldības portālā [www.eriga.lv](http://www.eriga.lv), sadaļā „Rēķinu iesniegšana” norādītajai informācijai par elektroniskā rēķina formātu;
     2. Elektroniskos rēķinus apmaksai Pakalpojuma sniedzējs iesniedz Pasūtītājam, izvēloties vienu no sekojošiem rēķina piegādes kanāliem:
        1. izveido programmatūru datu apmaiņai starp Pakalpojuma sniedzēja norēķinu sistēmu un pašvaldības vienoto informācijas sistēmu;
        2. augšupielādē rēķinu failus portālā [www.eriga.lv](http://www.eriga.lv), atbilstoši portālā [www.eriga.lv](http://www.eriga.lv), sadaļā „Rēķinu iesniegšana” norādītajai informācijai par elektroniskā rēķina formātu;
        3. izmanto Web formas portālā [www.eriga.lv](http://www.eriga.lv), sadaļā „Rēķinu iesniegšana” manuālai rēķinu ievadei.
     3. Šajā līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
     4. Elektroniskā rēķina, kas izrakstīts ievērojot šī līguma pielikumā Nr.2 „Finanšu piedāvājums” un šī līguma 3.1.punktā norādītos izcenojumus, apmaksas termiņš ir 21 (divdesmit vienas) kalendārās dienas laikā no dienas, kad Pakalpojuma sniedzējs iesniedzis Pasūtītājam elektronisku rēķinu, atbilstoši portālā [www.eriga.lv](http://www.eriga.lv), sadaļā „Rēķinu iesniegšana” norādītajai informācijai par elektroniskā rēķina formātu.
     5. Elektroniskā rēķina apmaksas termiņu skaita no dienas, kad Pakalpojuma sniedzējs, atbilstoši pašvaldības portālā [www.eriga.lv](http://www.eriga.lv), sadaļā „Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītājam elektronisku rēķinu, ar nosacījumu, ka Pakalpojuma sniedzējs ir iesniedzis pareizi, atbilstoši šī līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai;
     6. Pakalpojuma sniedzējam ir pienākums pašvaldības portālā [www.eriga.lv](http://www.eriga.lv) sekot līdzi iesniegtā elektroniskā rēķina apstrādes statusam;
     7. Ja Pakalpojuma sniedzējs ir iesniedzis nepareizi aizpildītu un/vai šī līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Pakalpojuma sniedzējam ir pienākums iesniegt atkārtoti pareizi un šī līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Pakalpojuma sniedzējs ir iesniedzis atkārtoto elektronisko rēķinu;
     8. Samaksu par izpildīto Darbu izdara, pārskaitot naudas līdzekļus Pakalpojuma sniedzēja bankas norēķinu kontā. Pierādījums attiecīgu norēķinu (samaksas) veikšanai, saskaņā ar šo līgumu, ir maksājuma uzdevums ar bankas atzīmi par atbilstošas naudas summas pārskaitīšanu uz Pakalpojuma sniedzēja bankas kontu.
  2. Neatbilstoši norādītajam Darba uzdevumam un noteiktajām prasībām veikts Darbs netiek apmaksāts, un trūkumi Darbā, kas var tikt atklāti arī pēc Darba izpildes, kā arī zaudējumi, kas radušies Pasūtītājam vai trešajai personai Pakalpojuma sniedzēja tā darbinieku un/vai šī līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā, Pakalpojuma sniedzējam jānovērš vai jāatlīdzina ne vēlāk kā viena mēneša laikā no trūkumu konstatēšanas brīža par saviem finanšu līdzekļiem, un šo līdzekļu piedziņu Pakalpojuma sniedzējs nevar vērst pret Pasūtītāju.

1. **Līguma izpildes termiņš, tā pārtraukšanas kārtība un līgumsods.**
   1. **Šī līgums ir spēkā 2 (divus) gadus no šī līguma spēkā stāšanās dienas. Šis līgums stājas spēkā dienā, kad tas parakstīts no abām pusēm un reģistrēts Rīgas domes Vienotās lietvedības lietojumprogrammā “Līgumi”. Pasūtītājs informē Pakalpojuma sniedzēju par šī līguma reģistrēšanas dienu un reģistrācijas numuru, nosūtot informāciju uz Pakalpojuma sniedzēja šī līguma 8.2.punktā norādīto e-pastu.**
   2. Darba izpildes termiņa neievērošana vai norēķina termiņa neievērošana tiek kompensēta ar līgumsodu no vainīgās Puses 0,05 % apmērā no kopējās līgumcenas par katru nokavēto dienu, bet ne vairāk kā 10% no šī līguma līgumcenas.
   3. Līgumsoda samaksa neatbrīvo no pienākuma pienācīgi izpildīt saistību.
   4. Vienpusēja atkāpšanās no šī līguma nav pieļaujama, izņemot šajā līgumā un Latvijas Republikas normatīvajos aktos noteiktajos gadījumos.
   5. Pasūtītājs ir tiesīgs vienpusīgi lauzt šo līgumu pirms termiņa, rakstiski brīdinot otro Pusi vismaz 5 (piecas) kalendārās dienas iepriekš, ja Pakalpojuma sniedzējs:

4.5.1. atkārtoti un/vai nepamatoti nepilda savus šajā līgumā un tā pielikumos noteiktos pienākumus;

4.5.2. veic darbu neatbilstoši norādītajam Darba uzdevumam, piedāvājumam vai šī līguma un tā pielikumos noteiktajām prasībām;

4.5.3. savus tiešos pienākumus nodevis ar Pasūtītāju nesaskaņotam apakšuzņēmējam.

4.5.4. pret Pakalpojuma sniedzēju tiks ierosināta maksātnespējas lieta vai tiks pieņemts lēmums par likvidāciju vai reorganizāciju, kas traucē Pakalpojuma sniedzējam turpināt Līgumā noteikto saistību izpildi;

* + 1. nevar izpildīt šo līgumu tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1panta trešā daļa).
  1. Pasūtītājs neatlīdzina Pakalpojuma sniedzējam zaudējumus, kas radušies, Pasūtītājam izmantojot savas šī līguma 4.5.punktā noteiktās tiesības, kā arī Pasūtītājs ir tiesīgs neapmaksāt jau paveikto Darbu, ja šis līgums ir lauzts, pamatojoties uz šī līguma 4.5.punktu.
  2. Pakalpojuma sniedzējs ir tiesīgs vienpusīgi lauzt šo līgumu pirms termiņa, rakstiski brīdinot otro Pusi vismaz 10 (desmit) kalendārās dienas iepriekš, ja Pasūtītājs:

4.7.1. atkārtoti un/vai nepamatoti nepilda savus šajā līgumā noteiktos pienākumus;

4.7.2. nav veicis samaksu noteiktā termiņā un apjomā.

* 1. Šo līgumu var papildināt, grozīt vai pārtraukt, Pasūtītājam un Pakalpojuma sniedzējam savstarpēji vienojoties, ievērojot Publisko iepirkumu likuma 61.panta noteikumus.
  2. Jebkurus šī līguma grozījumus vai papildinājumus Puses noformē rakstveidā, un tie kļūst par šī līguma neatņemamām sastāvdaļām.
  3. Šī līguma grozījumi ir pieļaujami, ja tie nemaina šī līguma vispārējo raksturu (veidu un iepirkuma procedūras dokumentos noteikto mērķi) un atbilst vienam no šādiem gadījumiem:
     1. grozījumi ir nebūtiski;
     2. grozījumi ir būtiski un tiek izdarīti tikai šī līguma 4.11.apakšpunktā minētajos gadījumos;
     3. grozījumi tiek izdarīti šī līguma 4.12.apakšpunktā minētajā gadījumā neatkarīgi no tā, vai tie ir būtiski vai nebūtiski.
  4. Šī līguma grozījumi ir būtiski jebkurā no šādiem gadījumiem:
     1. grozītie šī līguma noteikumi, ja tie būtu bijuši paredzēti atklātā konkursa (iepirkuma identifikācijas numurs CAIP 2023/31) dokumentos, pieļautu atšķirīgu piedāvājumu iesniegšanu vai citu pretendentu dalību vai izvēli iepirkuma procedūrā;
     2. ekonomiskais līdzsvars (piemēram, risku sadalījums un tos kompensējošie līdzekļi), ko paredz šis līgums, tiek mainīts atklātā konkursa (iepirkuma identifikācijas numurs CAIP 2023/31) uzvarētāja – Pakalpojuma sniedzēja interesēs;
     3. Šī līguma priekšmetā ietver pakalpojumus, ko neparedz sākotnēji noslēgtais pakalpojuma līgums (šis līgums);
     4. Pakalpojuma sniedzēju aizstāj ar citu pakalpojuma sniedzēju.
  5. Būtiski šī līguma grozījumi ir pieļaujami šādos gadījumos:
     1. atklātā konkursa (iepirkuma identifikācijas numurs CAIP 2023/31) dokumenti un šis līgums skaidri un nepārprotami paredz grozījumu iespēju, nosacījumus, ar kādiem grozījumi ir pieļaujami, grozījumu apjomu un būtību. Šādi noteikumi par grozījumiem var attiekties uz līgumcenas pārskatīšanu, izvēles iespēju izmantošanu, kā arī uz citiem šī līguma izpildes aspektiem;
     2. Pasūtītājam ir nepieciešami papildu pakalpojumi, kas nebija iekļauti sākotnējā iepirkumā, un Pakalpojuma sniedzēja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā iegādāto aprīkojumu, pakalpojumiem, vai piegādātāja maiņa radītu ievērojamas grūtības;
     3. Šī līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt;
     4. Pakalpojuma sniedzēju aizstāj ar citu Pakalpojuma sniedzēju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis Pakalpojuma sniedzējs atbilst paziņojumā par līgumu vai atklātā konkursa (iepirkuma identifikācijas numurs CAIP 2023/31) dokumentos noteiktajām kvalifikācijas prasībām, un uz to neattiecas Publisko iepirkumu likuma 42.panta pirmajā daļā paredzētie izslēgšanas noteikumi, kā arī tie Publisko iepirkumu likuma 42.panta otrajā daļā paredzētie izslēgšanas noteikumi, kurus Pasūtītājs sākotnēji ietvēris paziņojumā par līgumu vai atklātā konkursa (iepirkuma identifikācijas numurs CAIP 2023/31) dokumentos.
     5. Šī līguma grozījumi ir pieļaujami, ja šī līguma grozījumu vērtība, ko noteic kā visu secīgi veikto grozījumu naudas vērtību summu (neņemot vērā to grozījumu vērtību, kuri izdarīti saskaņā ar šī līguma 4.10., 4.11. un 4.12.apakšpunktu), vienlaikus nesasniedz 10 % (desmit procentus) no sākotnējās šī līguma summas.
  6. Puses var veikt būtiskus šī līguma grozījumus, kuru veikšana ir pieļaujama saskaņā ar Publisko iepirkumu likuma 61.pantu, ja šī līguma izpildes gaitā radusies un iepriekš objektīvi neparedzama nepieciešamība:
     1. izslēgt Darbus, kas sākotnēji tika iekļauti tehniskajā specifikācijā, bet kuru apjoms ir samazinājies, piemēram, nepilnību dēļ tehniskajā specifikācijā;
     2. iekļaut Darbus, tajā skaitā tādus, kas jau sākotnēji tika iekļauti tehniskajā specifikācijā, bet kuru apjoms ir palielinājies, piemēram, nepilnību dēļ tehniskajā specifikācijā. Šādu Darbu izmaksas var tik segtas papildus šī līguma pamatsummai, neveicot jaunu iepirkumu;
  7. Puses nekavējoties, bet ne vēlāk kā 3 (trīs) darba dienu laikā no šādu apstākļu konstatēšanas dienas, informē viens otru, ja:
     1. starp šī līguma dokumentiem ir pretrunas;
     2. šī līguma dokumentos sniegtie dati atšķiras no reālajiem apstākļiem;
     3. šī līguma dokumenti ir nepilnīgi vai kļūdaini;
     4. ir mainījušies šī līguma izpildei nozīmīgi apstākļi vai radušies jauni.
  8. Puses 5 (piecu) darba dienu laikā rakstveidā informē viens otru par apstākļiem (izmaiņām), kuri var ietekmēt šī līguma būtiskos noteikumus. Ja Pakalpojuma sniedzējs 14 (četrpadsmit) kalendāra dienu laikā no dienas, kad viņam ir kļuvuši zināmi apstākļi, kas ļauj prasīt šī līguma izpildes pagarinājumu vai papildus samaksu, nav iesniedzis Pasūtītājam motivētu pamatojumu, Pakalpojuma sniedzējs zaudē tiesības uz termiņa pagarinājumu vai papildu samaksu.

1. **Personāla nomaiņa un apakšuzņēmējs**

5.1. Pakalpojuma sniedzējs nav tiesīgs bez saskaņošanas ar Pasūtītāju veikt iepirkuma (identifikācijas Nr. CAIP 2023/31) piedāvājumā norādītā personāla nomaiņu un iesaistīt papildu apakšuzņēmējus šī līguma izpildē. Pasūtītājs var prasīt personāla viedokli par nomaiņas iemesliem. Pakalpojuma sniedzējam ir pienākums rakstiski saskaņot ar Pasūtītāju papildu personāla iesaistīšanu šī līguma izpildē.

5.2. Pakalpojuma sniedzējam iepirkuma (identifikācijas Nr. CAIP 2023/31) piedāvājumā norādītā personāla nomaiņa pieļaujama tikai šī līguma noteikumos norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai šī līguma noteikumos norādītajos gadījumos un gadījumos, kad piedāvātais personāls neatbilst iepirkuma (identifikācijas Nr. CAIP 2023/31) dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot atklāta konkursa uzvarētāju.

* 1. Puses veicot personāla un apakšuzņēmēja nomaiņu, ievēro Publisko iepirkumu likumā noteiktos nosacījumus.

1. **Nepārvarama vara**
   1. Puses tiek atbrīvotas no atbildības par šī līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēju rakstura apstākļu rezultātā, kuru darbība sākusies pēc šī līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtējas situācijas pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība tādu normatīvu aktu pieņemšanā un šo normatīvo aktu stāšanās spēkā, kas būtiski ierobežo un aizskar Pušu tiesības un ietekmē uzņemtās saistības.
   2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc Puses uzskata ir iespējama un paredzama līguma saistību izpilde. Pēc otras Puses pieprasījuma, šādam ziņojumam jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
2. **Vispārīgie noteikumi**
   1. Šis līgums ir saistošs Pušu administratoriem, darbiniekiem un juridiskajiem tiesību pārņēmējiem.
   2. Visi pielikumi, papildinājumi un grozījumi šim līgumam stājas spēkā tikai tad, ja tie noformēti rakstiski un tos parakstījušas abas šī līguma Puses vai to pilnvarotās personas.
   3. Visus jautājumus, kas nav atrunāti šajā līgumā, Puses risina, savstarpēji vienojoties, ievērojot spēkā esošo Latvijas Republikas normatīvu aktu prasības.
   4. Pušu strīdi tiek izskatīti, savstarpēji vienojoties, bet, ja vienošanās netiek panākta – tiesā Latvijas Republikas spēkā esošajos normatīvajos aktos noteiktajā kārtībā.
   5. Pušu rekvizītu, juridiskās adreses vai kādas citas informācijas, kas var ietekmēt šajā līgumā paredzēto saistību izpildi, izmaiņu gadījumā attiecīgai Pusei 3 (trīs) darba dienu laikā rakstveidā jāpaziņo otrai Pusei par notikušām izmaiņām.
   6. Informācijas apmaiņa starp Pusēm notiek rakstveidā. Nekādas mutiskas vienošanās vai pieprasījumi netiks uzskatīti par saistošiem nevienai no Pusēm.
   7. Ja rakstveida informāciju sūta pa pastu, uzskatāms, ka informācija adresātam paziņota septītajā dienā pēc tās nodošanas pastā. Šaubu gadījumā Pusei, kura sūta informāciju, jāpierāda, kad sūtījums nodots pastā. Ja adresāts apgalvo, ka viņš pastā nodoto informāciju nav saņēmis, viņam šis apgalvojums jāpamato, minot ticamus iemeslus.
   8. Šis līgums (bez tā pielikumiem) sastādīts latviešu valodā uz **10 (desmit)** lapām. Šis līgums ir parakstīts, izmantojot drošus elektroniskos parakstus, kas satur laika zīmogus. Elektroniskais dokuments glabājas pie abām pusēm.
3. **Citi noteikumi**
   1. Pasūtītājs par atbildīgo šī līguma saistību izpildes organizēšanai norīko Rīgas domes Mājokļu un vides departamenta Vides pārvaldes Dzīvās dabas un resursu nodaļas galveno speciālisti **Ēriku Zaharenkovu** (tālrunis: 67037363; e-pasta adrese: erika.zaharenkova@riga.lv). Pasūtītāja pārstāvja prombūtnē šajā līgumā atrunātos aktus ir tiesīgs parakstīts cits Pasūtītāja norīkots pārstāvis.

Pasūtītāja pārstāvim ir tiesības, nepārkāpjot šī līguma robežas, risināt visus ar šī līguma izpildi saistītos operatīvos jautājumus, organizēt un kontrolēt šī līguma izpildes gaitu, tajā skaitā, bet ne tikai veikt komunikāciju ar Pakalpojuma sniedzēju, pieprasīt no Pakalpojuma sniedzēja informāciju, sniegt informāciju Pakalpojuma sniedzējam, nodrošināt ar šī līgumu saistītās dokumentācijas (nodošanu/ pieņemšanu, organizēt izpildīto Darbu pieņemšanu, dot norādījumus par šī līguma un Darbu izpildi, kā arī veikt citas darbības, kas saistītas ar pienācīgu šajā līgumā paredzēto saistību izpildi, bet viņš nav pilnvarots, izdarīt grozījumus un papildinājumus šajā līgumā, ieskaitot, grozīt šī līguma līgumcenu un/vai Darbu izpildes termiņus vai Darbu apjomus.

8.2. Izpildītājs par atbildīgo līguma saistību izpildes organizēšanai un nodrošināšanai norīko SIA ‘’Sociālais uzņēmums Zoopolicija.lv’’ valdes locekli **Lindu Novicku** (tālrunis: 28636435, e-pasta adrese: zoopolicija@gmail.com).

8.3. Pušu pārstāvji ir atbildīgi par Puses saistību izpildes nodrošināšanu, tai skaitā, par Darba pieņemšanas akta noformēšanu, iesniegšanu un parakstīšanu atbilstoši šī līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai.

8.4. Katrai no Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt šī līguma saistību izpildi, ievērojot normatīvajos aktos noteiktās prasības šādu datu apstrādei un aizsardzībai šī līguma spēkā esamības laikā. Katras Puses pārstāvis, kurš nodod otrai Pusei fizisko personu datus apstrādei, ir atbildīgs par to, lai personas datu apstrādei pastāv atbilstošs tiesiskais pamats. Puses apņemas nenodot tālāk trešajām personām iegūtos fizisko personu datus, izņemot gadījumus, kad šajā līgumā ir noteikts citādi vai normatīvie akti paredz šādu datu nodošanu. Katra Puse apņemas nodrošināt spēkā esošajiem normatīvajiem aktiem atbilstošu aizsardzības līmeni otras Puses iesniegtajiem fizisko personu datiem. Katra Puse ir tiesīga apstrādāt no otras Puses šī līguma ietvaros iegūtos fizisko personu datus tikai šī līguma spēkā esamības laikā.

1. **Pušu rekvizīti un paraksti**

|  |  |
| --- | --- |
| ***PASŪTĪTĀJS*** | ***PAKALPOJUMA SNIEDZĒJS*** |
| **Rīgas domes Mājokļu un vides departaments**  Brīvības ielā 49/53, Rīga, LV-1010  Tālrunis: 67012451; fakss: 67012471  e-pasts: [dmv@riga.lv](mailto:dmv@riga.lv)  **Norēķinu rekvizīti:**  Rīgas valstspilsētas pašvaldība  Adrese: Rātslaukums 1, Rīga, LV-1050  NMR kods: 90011524360  PVN reģ.Nr.: LV90011524360  RD iestāde: *Mājokļu un vides departaments*  RD iestādes adrese: *Brīvības iela 49/53, Rīga,*  *LV-1010*  RD iestādes kods: *209*  Konta Nr.LV11RIKO0023300005090  Luminor Bank AS Latvijas filiāle  Kods: RIKOLV2X  Direktora p.i. Edijs Pelšs | **SIA “Sociālais uzņēmums Zoopolicija.lv”**  Brīvības iela 85 - 4, Rīgā, LV-1001, Latvija  Tālrunis: 25473333  e-pasts: [zoopolicija@gmail.com](mailto:zoopolicija@gmail.com)  Reģ.Nr.: 40203321368  PVN reģ.Nr.:LV40203321368  Konta Nr.:LV02HABA0551050836032  Swedbank AS  Kods: HABAL22  Valdes locekle Linda Novicka |